
MUNICIPIUL CRAIOVA

CONSILIUL LOCAL AL MUNICIPIULUI CRAIOVA



        HOTĂRÂREA NR. 100
privind aprobarea costului mediu lunar de întreţinere, pentru anul 2015, a cuantumului alocaţiei zilnice de hrană şi a contribuţiei părinţilor/reprezentanţilor legali pentru copiii care frecventează creşa în municipiul Craiova

Consiliul Local al Municipiului Craiova, întrunit în şedinţa ordinară din data de 26.03.2015;

Având în vedere raportul nr.39423/2015 al Direcţiei Administraţie Publică şi Asistenţă Socială prin care se propune aprobarea costului mediu lunar de întreţinere, pentru anul 2015, a cuantumului alocaţiei zilnice de hrană şi a contribuţiei părinţilor/reprezentanţilor legali pentru copiii care frecventează creşa în municipiul Craiova şi rapoartele comisiilor de specialitate ale Consiliului Local al Municipiului Craiova nr.108, 110, 111, 112 şi 113/2015; 

          În conformitate cu prevederile Legii nr.263/2007 privind înfiinţarea, organizarea şi funcţionarea creşelor, modificată, Hotărârii Guvernului nr.1252/2012 privind aprobarea Metodologiei de organizare şi funcţionare a creşelor şi a altor unităţi de educaţie timpurie antepreşcolară şi Hotărârii Guvernului nr.904/2014 pentru stabilirea limitelor minime de cheltuieli aferente drepturilor prevăzute de art. 129 alin. (1) din Legea nr. 272/2004 privind protecţia şi promovarea drepturilor copilului;


În temeiul art.36 alin.2 lit. d coroborat cu alin.6 lit. a pct.2, art.45 alin.2 lit.a, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
HOTĂRĂŞTE:

Art.1. Se aprobă costul mediu lunar de întreţinere pentru copiii care frecventează creşa în municipiul Craiova, în anul 2015, în cuantum de 1064,36 lei/copil/lună.

Art.2. Se aprobă cuantumul alocaţiei zilnice de hrană, de 12 lei/zi/copil.
Art.3. Se aprobă contribuţia părinţilor/reprezentanţilor legali ai copiilor care frecventează creşele, astfel:

	Venit mediu brut lunar cumulat al părinţilor/reprezentanţilor legali
	Număr copii
	Cota procentuală contribuţie părinţi
	Contribuţia 

în lei

	Peste 700 lei
	Un copil
	20%
	10

	
	2 sau mai mulţi copii
	10%
	5

	Între 225-699 lei
	Un copil
	10%
	5

	
	2 sau mai mulţi copii
	5%
	2.5


    Art.4.Se aprobă finanţarea de la bugetul local al municipiului Craiova a sumelor necesare în completarea contribuţiei părinţilor/reprezentanţilor legali pentru acoperirea cheltuielilor de întreţinere, hrană şi gospodărire, obiecte de inventar, echipament şi cazarmament, materiale igienico-sanitare şi altele asemenea, pentru anul 2015, respectiv 12 lei/zi/copil.
  Art.5.Primarul Municipiului Craiova, prin aparatul de specialitate: Direcţia Administraţie Publică şi Asistenţă Socială, Direcţia Economico - Financiară şi Serviciul Public Management Spitale, Cabinete Medicale şi Creşe din Municipiul Craiova vor aduce la îndeplinire prevederile prezentei hotărâri.

